ג'רלד פורד (CVN-78)

USS Gerald R. Ford‏ (CVN-78) היא נושאת המטוסים המובילה של הסדרה שלה בצי נושאות העל של ארצות הברית. נושאת המטוסים נקראת על שמו של הנשיא האמריקאי ה-38, ג'רלד פורד ששירת במלחמת העולם השנייה על נושאת המטוסים הקלה מונטריי. מייד לאחר מתקפת הפתע של חמאס על ישראל באוקטובר 2023, היא נשלחה למזרח הים התיכון כחלק מההרתעה של ארצות הברית על מדינות כמו איראן. הבנייה של נושאת המטוסים החלה ב-11 באוגוסט 2005, כאשר נורת'רופ גראמן קיימה את טקס חיתוך הפלדה בשביל מגן הצד של נושאת המטוסים, ששוקל 15 טון. טקס השלמת השדרית התקיים ב-14 בנובמבר 2009. האונייה הושקה באופן רשמי ב-9 בנובמבר 2013. נושאת המטוסים החליפה את האנטרפרייז, שסיימה את תקופת השירות בת 51 השנים שלה בדצמבר 2012. נושאת המטוסים נמסרה לצי האמריקאי ב-31 במאי 2017, שנתיים לאחר המועד הצפוי. הנשיא דונלד טראמפ הכניס אותה לשימוש ב-22 ביולי 2017. ההפלגה המבצעית הראשונה שלה הייתה ב-5 באוקטובר 2023 והיא נחשבת לספינת המלחמה הגדולה שנבנתה אי פעם. משרתים בה 4,539 אנשי צוות. ב-2006, כשג'רלד פורד היה עדיין בחיים, הסנטור ג'ורג ורנר הציע תיקון לתקציב ההגנה של 2007 שבו הוכרז כי נושאת המטוסים CVN-78 תקרא על שמו של פורד. ב-3 בינואר 2007, מזכיר ההגנה של ארצות הברית לשעבר דונלד רמספלד הכריז בהספד של פורד כי נושאת המטוסים תיקרא על שמו. מאוחר יותר באותו היום אישר הצי את ההכרזה. ב-10 בספטמבר 2008, צבא ארצות הברית חתם על חוזה של 5.1 מיליארד דולר עם נורת'רופ גראמן, לעיצוב ובניית נושאת המטוסים. נורת'רופ החלה את הבנייה עוד ב-2005 בחוזה של 2.7 מיליארד דולר. נושאת המטוסים נבנתה בנמל של החברה בניופורט ניוז, ויג'יניה. טקס השלמת השדרית התקיים ב-14 בנובמבר 2009 במעמד בתו של פורד. ב-2011 דווח שנושאת המטוסים הייתה "חצי מוכנה". באפריל 2012, היא הייתה כ-75% מוכנה. ב-24 במאי הנושאת הייתה מוכנה עד לקו הטעינה. בניית סיפון הטיסה של הנומ"ט הסתיימה באפריל 2013. ביולי 2013, קפסולת זמן רותכה לתוך חדר קטן, על פי המסורת הנהוגה בצי. קפסולה זו הכילה חפצים שבחרה בתו של פורד, סוזן פורד ביילס: אבן חול מהבית הלבן, מדליות של הצי האמריקאי וכנפי טייס של המפקד של נושאת המטוסים. ב-3 באוקטובר 2013 הותקנו בנושאת מטוסים 4 מדחפים מארד שמשקל כל אחד מהם 30 טונות וקוטרם 6.4 מטרים. התקנת המדחפים ארכה כ-10 חודשים וגרמה לעיכוב בלוח הזמנים, וטקס ההשקה נערך רק ב-9 בנובמבר על ידי בתו של פורד, עם בקבוק של יין נתזים אמריקאי. נכון ל-2013, עלות הבנייה הייתה 12.8 מיליארד דולר, 22% מעל לתקציב שנקבע בשנת 2008, ובנוסף לכך 4.7 מיליארד דולר למחקר ופיתוח. בגלל בעיות התקציב ראש המבצעים הימיים, אדמירל ג'ונתן גרינרט, הזהיר מפני עיכוב של שנתיים במסירת הספינה. ב-8 באוקטובר 2023, בתחילת מתקפת הפתע של חמאס על ישראל, מזכיר ההגנה של ארצות הברית, לויד אוסטין הודיע כי ארצות הברית שולחת את נושאת המטוסים ג'רלד פורד (CVN-78) לחופי ישראל כדי להפגין תמיכה בישראל ולהרתיע את מדינות האויב סביבה. נושאת המטוסים בנהר ג'יימס, 11 ביוני 2016 פורד במדי צי ארצות הברית, 1945 הנחת ה"אי" במשקל 555 טון. ינואר 2013 נושאת המטוסים בזמן הבנייה מדיה וקבצים בנושא ג'רלד פורד בוויקישיתוף אתר האינטרנט הרשמי של ג'רלד פורד (באנגלית) אתר האינטרנט הרשמי של ג'רלד פורד בצי ארצות הברית (Navy) (באנגלית) USS ג'רלד ר' פורד - כמה חזק CVN-78? נושאת המטוסים של הצי האמריקני בסך 13 מיליארד דולר, סרטון באתר יוטיוב, 23 בנובמבר 2019 (באנגלית) בתוך נושאת המטוסים הגדולה בעולם, סרטון באתר יוטיוב, 27 באפריל 2021 (באנגלית) עודד ירון, טילים עד איראן והגנה אווירית: ארסנל קבוצת התקיפה של נושאת המטוסים פורד, באתר הארץ, 11 באוקטובר 2023 ניצן סדן, כוח על וים של טילים: כך יכול הצי האמריקאי להכריע את חיזבאללה, באתר כלכליסט, 21 באוקטובר 2023 "Gerald R. Ford Carrier Strike Group Departs for First Deployment". U.S. Navy. 5 October 2023. Retrieved 2 January 2023. "Gerald R. Ford Class Aircraft Carrier". Military.com (באנגלית). נבדק ב-28 ביולי 2019. {{cite web}}: (עזרה) איתמר אייכנר ויוסי יהושע, ארה"ב מקרבת נושאת מטוסים לחופי ישראל. הבית הלבן: "הסיוע הצבאי בדרך", באתר ynet, 8 באוקטובר 2023